RESOLUCIÓN do 2 de novembro de 2022, da Secretaría Xeral de Política Lingüística, pola que se anuncia a adxudicación de dez bolsas de formación en proxectos de investigación do Centro Ramón Piñeiro para a Investigación en Humanidades.
Consellería de Cultura, Educación, Formación Profesional e Universidades — III. Outras disposicións — 11/11/2022

O Decreto 58/2022, do 15 de maio, establece a estrutura orgánica da Xunta de Galicia (DOG nº 94, do 16 de maio).
O Decreto 73/2022, do 25 de maio, fixa a estrutura orgánica das vicepresidencias e das consellerías da Xunta de Galicia (DOG nº 101, do 27 de maio).
Mediante o Decreto 119/2022, do 23 de xuño, determínase a estrutura orgánica da Consellería de Cultura, Educación, Formación Profesional e Universidades, onde se establece a Secretaría Xeral de Política Lingüística (SXPL) como órgano superior desta consellería.
Dependente directamente da persoa titular da SXPL, o Centro Ramón Piñeiro para a Investigación en Humanidades (CRPIH) ten a función de promover a formación e capacitación de universitarios, a través de convocatorias públicas para investigación e estudo de programas no ámbito das humanidades.
Así, mediante a Orde do 13 de xullo de 2022 apróbanse as bases que rexen o concurso público de dez bolsas de formación en proxectos de investigación do Centro Ramón Piñeiro para a Investigación en Humanidades (DOG nº 140, do 22 de xullo).
O secretario xeral de Política Lingüística é competente para resolver o expediente, en uso das facultades que ten conferidas en virtude da Orde do 29 de xullo de 2022, de delegación de competencias nos órganos superiores e de dirección e nas xefaturas territoriais da Consellería de Cultura, Educación, Formación Profesional e Universidades, en relación co procedemento de concesión de bolsas establecido na disposición derradeira primeira da orde de convocatoria.
De acordo coa proposta de resolución definitiva elevada polo órgano instrutor,
1. Aprobar en todo o seu contido a proposta presentada polo órgano instrutor –realizada con base no informe da Comisión de Valoración debidamente motivado– e concederlles as 10 bolsas de formación en proxectos de investigación que se están a desenvolver no Centro Ramón Piñeiro para a Investigación en Humanidades ás persoas candidatas que se relacionan no anexo A desta resolución.
Ao abeiro da base segunda da convocatoria, a contía das bolsas será de 990 euros ao mes, por todos os conceptos, incluídos os custos da Seguridade Social, durante o período comprendido entre o 1 de decembro de 2022, data de incorporación ao centro, e o 30 de novembro de 2024.
2. Establecer a listaxe de suplentes, por orde decrecente de puntuación, que se indica no referido anexo desta resolución, que poderá ser operativa no caso de que a persoa seleccionada como titular non se incorpore na data establecida, cando manifeste expresamente a súa non aceptación á bolsa ou renuncie a ela unha vez aceptada, así como cando se realice a súa revogación.
3. Denegar as demais solicitudes presentadas, polas causas que figuran no anexo B, así como declarar desistentes da petición de bolsa por non contestar o requirimento de documentación preceptiva no prazo establecido ou por desistencia propia, en aplicación do disposto no artigo 68 da Lei 39/2015, do 1 de outubro, do procedemento administrativo común das administracións públicas.
4. Contra esta resolución, que esgota a vía administrativa, poderase interpor, con carácter potestativo, recurso de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da recepción desta notificación, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, quen resolverá segundo o disposto na Orde do 29 de xullo de 2022, de delegación de competencias nos órganos superiores e de dirección e nas xefaturas territoriais da Consellería de Cultura, Educación, Formación Profesional e Universidades (DOG nº 151, do 9 de agosto), ou ben interpor directamente recurso contencioso-administrativo, no prazo de dous meses, ante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa. En todo caso, non se poderá interpor recurso contencioso-administrativo ata que sexa resolto expresamente ou se produza a desestimación presunta do recurso de reposición presentado.
5. Que se lles notifique a presente resolución ás persoas interesadas.
Santiago de Compostela, 2 de novembro de 2022
1. Proxecto Bibliografía da literatura galega.
Titular:
Suplentes:
2. Proxecto Fraseoloxía galega.
Titulares:
Suplentes:
3. Proxecto Corpus de referencia do galego actual (Corga).
Titular:
Suplentes:
4. Proxecto Cantigas de Santa María.
Titular:
Suplentes:
5. Proxecto Prosa literaria medieval.
Titular:
Suplentes:
6. Proxecto Terminoloxía científico-técnica.
Titular:
Suplentes:
7. Proxecto Recursos para o desenvolvemento das tecnoloxías da fala.
Titular:
Suplentes:
8. Proxecto Base de datos do Alir.
Titular:
Suplentes:
9. Proxecto Dicionarios de literatura.
Titular:
Suplentes:
1. Proxecto Bibliografía da literatura galega.
Desistentes por non emendar ou achegar a documentación preceptiva.
Excluídos.
2. Proxecto Fraseoloxía galega.
Desistentes por non emendar ou achegar a documentación preceptiva.
3. Proxecto Corpus de referencia do galego actual (Corga).
Desistentes por non emendar ou achegar a documentación preceptiva ou a petición propia.
4. Proxecto Cantigas de Santa María.
Desistentes por non emendar ou achegar a documentación preceptiva.
5. Proxecto Prosa literaria medieval.
Desistentes por non emendar ou achegar a documentación preceptiva.
6. Proxecto Terminoloxía científico-técnica.
Desistentes por non emendar ou achegar a documentación preceptiva ou por petición propia.
7. Proxecto Recursos para o desenvolvemento das tecnoloxías da fala.
Desistentes por non emendar ou achegar a documentación preceptiva ou por petición propia.
9. Proxecto Dicionarios de literatura.
Desistentes por non emendar ou achegar a documentación preceptiva ou a petición propia.